Spis č.:A/2013/16063
Verejný obstarávateľ: Mesto Košice, Trieda SNP 48/A, 040 11 Košice 

Postup 
-  prieskum trhu pri zákazke s nízkou hodnotou typu A2 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice smernice č. 26/2001 a jej dodatku č. 1.

Zákazka na poskytnutie služieb s názvom: OZVUČENIE, OSVETLENIE A ZASTREŠENIE PÓDIA DOLNEJ BRÁNY POČAS KOŠICKÉHO KULTÚRNEHO LETA 2013

Postup pri zákazke s nízkou hodnotou typu A2 je dvojetapový, t.j. v prvej etape sa predkladajú požadované doklady, ktoré sú stanovené pre splnenie podmienok účasti. 

A.	Prvá etapa:
1)	Podmienky účasti sú nasledovné:  
   1.1.   Uchádzač musí byť oprávnený poskytovať požadované služby.
   1.2.   Preukázať referencie o poskytnutých službách na minimálne 5 veľkých verejných  
            outdoorových podujatiach za posledné 2 roky s účasťou nad 3000 ľudí.
   1.3   Vlastniť alebo mať v prenájme technické príslušenstvo, platné certifikáty a profesionálnu 
           obsluhu.

Uchádzač musí v prvej etape na preukázanie splnenia podmienok účasti predložiť nasledovné doklady:
1.1.	výpis z obchodného registra/alebo živnostenský list  alebo potvrdenie o pridelení IČO vo fotokópii, resp. zaslať e-mailom  ako oskenovaný, 
1.2.	zoznam s referenciami o poskytnutých službách na minimálne 5 veľkých verejných outdoorových podujatiach za posledné 2 roky s účasťou nad 3000 ľudí – nutné je napísať názov akcie, termín a miesto konania, názov organizátora aj s kontaktnými osobami (meno, mailový a telefonický kontakt na osobu, ktorá akciu organizovala),
1.3.	čestné vyhlásenie o tom, že uchádzač je vlastníkom /resp. má nájomnú zmluvu s niekým, kto poskytuje tieto služby na obdobie od 28. 6. do 30. 8. 2013/:
a)	profesionálne zastrešenie pódia o rozmere 7 x 6 x 5 m - v termíne od 28. 6. do 30. 6. 2013
b)	profesionálne zastrešenie o rozmere 12 x 5 x 5 m aj s kotvením spĺňajúcim
bezpečnostné normy - v termíne od 5. 7. do 30. 8. 2013
c)	ozvučenie, osvetlenie a zastrešenie – podľa podmienok uvedených v Prílohe č. 1 –  Technická špecifikácia ozvučenia, osvetlenia a zastrešenia pódia Dolnej brány počas Košického kultúrneho leta 2013,
d)	profesionálnu obsluhu – (zvukár  + pomocné sily) – v pracovnom pomere alebo obdobnom pracovnom vzťahu. 
Ku všetkým technickým zariadeniam, vrátane strechy, je nutné z dôvodu bezpečnosti preukázať platné certifikáty, vrátane dokladov o vlastníctve alebo nájomnú zmluvu -  tieto doklady predloží k nahliadnutiu LEN úspešný uchádzač.
Čestné vyhlásenie vyhotoví štatutárny zástupca uchádzača a doručí ho v písomnej forme osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice. 

Ostané doklady /1.1., 1.2./ uchádzač zašle výlučne na e-mailovú adresu pre doklady: 2013.16063A@kosice.sk Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s uvedením a označením – „OZVUČENIE, OSVETLENIE A ZASTREŠENIE PÓDIA DOLNEJ BRÁNY POČAS KOŠICKÉHO KULTÚRNEHO LETA 2013 , „NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice. Doklady môžu byť staršie ako 3 mesiace pokiaľ sú aktuálne a platné.

2)	Termín na predloženie dokladov je do: 13.06.2013 do 10:00 hod.
3)	Doklady zaslané alebo doručené po termíne alebo na inú e-mailovú adresu, alebo ak nebudú zaslané alebo doručené všetky doklady alebo nebude uchádzač postupovať podľa tohto Postupu, takéto doklady nebudú brané do úvahy a nebudú posudzované.
4)	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti bude oznámený termín na predloženie ponuky a e-mailová adresa, na ktorú  budú ponuky zasielať.  

B.	Druhá etapa:
1)	Ponuku môže predložiť iba uchádzač, ktorí splnil podmienky účasti a bol vyzvaný na predloženie ponuky.
2)	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa Prílohy č.1. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
3)	Ponuku, t. j. vyplnenú výzvu verejného obstarávateľa uchádzač zašle výlučne na e-mailovú adresu, ktorá mu bude oznámená po splnení podmienok účasti. Cena predmetu zákazky nesmie prekročiť stanovenú výšku s DPH: 10 800 €.
4)	Ponuky zaslané po termíne alebo na inú e-mailovú adresu  nebudú vyhodnocované.
5)	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa alebo nebude úplná, takáto ponuka nebude braná do úvahy/ nebude vyhodnocovaná.
6)	Úspešným uchádzačom bude ten, kto bude mať platnú ponuku a súčasne bude  jeho ponuka najvýhodnejšou podľa stanovených kritérií. 
7)	Kritériom na hodnotenie ponúk je:  najnižšia cena.